CELEX: C2006/326/128
Language: hu
Date: 2006-12-30 00:00:00
Title: T-299/06. sz. ügy: 2006. október 25–én benyújtott kereset – Leclercq kontra Bizottság

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/59
            
         2006. október 25–én benyújtott kereset – Leclercq kontra Bizottság
   (T-299/06. sz. ügy)
   (2006/C 326/128)
   Az eljárás nyelve: francia
   Felek
   
      Felperes: Sylvie Leclercq (képviselők: S. Rodrigues és C. Bernard-Glanz ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság állapítsa meg a jelen kereset elfogadhatóságát;
            
         
               —
            
            
               semmisítse meg a Bizottság 2006. július 27-i határozatát, mivel abban megtagadja a felperes számára a kért bizottsági dokumentumokhoz való hozzáférést;
            
         
               —
            
            
               kötelezze az alperest a költségek viselésére;
            
         
               —
            
            
               kötelezze az alperest a szerződésen kívüli felelőssége alapján, hogy fizessen a felperes részére a vitatott határozat keltétől kezdődően napi 50 eurót.
            
         Jogaapok és fontosabb érvek
   A felperes jelen keresetben kéri a Bizottság főtitkára által 2006. július 27-én elfogadott határozat megsemmisítését, amelyben elutasította a felperes azon megerősítő kérelmét, amely a Bizottság alkalmazottaira vonatkozó adatokat tartalmazó adatbázisok kivonatához való hozzáférésre irányult. A Bizottság által felhozott elutasítási indokok szerint a kérelem meghaladta a 1049/2001 rendelet (1) alkalmazási körét, mivel a jelen esetben nem olyan kérelemről volt szó, amely az említett rendelet értelmében vett, az intézmény birtokában lévő, létező dokumentumhoz való hozzáférésre irányult.
   Keresete alátámasztására a felperes két jogalapra hivatkozik. Az első jogalap a 1049/2001 rendelet 3. cikke a) pontjának megsértésén alapul, mivel a megtámadott határozatban a Bizottság az adatbázist kizárja a dokumentum fogalmából. A felperes azt állítja, hogy a Bizottság nyilvánvaló értékelési hibát követett el a rendeletben nem szereplő kizárással, ami ellentétes azzal a tág értelmezéssel, amelyet megítélése szerint a dokumentum 1049/2001 rendelet szerinti fogalma megkövetel.
   A második jogalap a 1049/2001 rendelet 4. cikkének és az indokolási kötelezettségnek a megsértésén alapul, mivel a Bizottság nem jelölte meg a megtámadott határozatban, hogy mennyiben sért közérdeket vagy magánérdeket a kért dokumentum hozzáférhetővé tétele abból a szempontból, hogy azt meg lehessen tagadni a rendelet 4. cikkében előírt kivételek alapján.
   A felperes azt állítja, hogy a Bizottság állítólagos jogellenes magatartása, mivel ellentétes a 1049/2001 rendelettel, alkalmas lehet arra, hogy az EK 288. cikk második bekezdése alapján kiváltsa a Bizottság szerződésen kívüli felelősségét. A felperes tehát azon vagyoni és nem vagyoni kárának megtérítését kéri, amelyet a Bizottság e magatartásával okozott.
   
      (1)  Az Európai Parlament, a Tanács és a Bizottság dokumentumaihoz való nyilvános hozzáféréséről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).